Tamara Todevska

Tamara Todevska (makedonsk: Тамара Тодевска, født 1. juni 1985 i Skopje i Den sosialistiske republikken Makedonia i Jugoslavia), kjent under artistnavnet Tamara, er en makedonsk popsanger. Hun representerte Nord-Makedonia i Eurovision Song Contest 2008, og representerte landet på nytt i Eurovision Song Contest 2019 med låten «Proud».

Bakgrunn 
Todevskas far er fra Nord-Makedonia, mens moren opprinnelig er fra Serbia. Søsteren Tijana Daptsjevikj er også en kjent popartist i Nord-Makedonia.

Hun deltok i Eurovision Song Contest 2008 sammen med Rade Vrtsjakovski og Adrian Gaxha. Trioen sang låten «Let Me Love You», men kvalifiserte seg ikke til finalen. Hun deltok også i den makedonske nasjonale finalen i 2007, men endte på andreplass med låten «Kazi koj si ti». I januar 2019 kunngjorde den makedonske kringkasteren MRT at Todevska skulle representere Nord-Makedonia i Eurovision Song Contest 2019 i Tel Aviv i Israel med låten «Proud».

I januar 2019 ble Nord-Makedonia trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Nord-Makedonia hadde startnummer 14. I avstemningen ble Todevska blant de ti beste i semifinalen, og kvalifiserte seg dermed til finalen lørdag 18. mai. I finalen vant sangen juryavstemningen og endte på syvendplass sammenlagt, landets beste plassering i konkurransen til da.

Diskografi

Album
 Sino (2005)
 Eden den (2015)

Referanser

Eksterne lenker 
 
 
 
 

Makedonske musikere
Personer fra Skopje
Deltakere i Eurovision Song Contest 2008
Deltakere i Eurovision Song Contest 2019